न्यूली मैरिड कपल के साथ खिंचाई तस्वीरें, फैंस बोले- अब आप की शादी का इंतजार है
Bollywood Actor Kartik Aaryan Attends His Bodyguard Sachin's Wedding - कार्तिक आर्यन के बॉडीगार्ड सचिन हाल ही में शादी के बंधन में बंध गए। इस मौके पर एक्टर ने न सिर्फ शादी में शिरकत की बल्कि सोशल मीडिया पर न्यूली मैरिड कपल के साथ फोटोज शेयर करते हुए
कार्तिक आर्यन के बॉडीगार्ड सचिन हाल ही में शादी के बंधन में बंध गए। इस मौके पर एक्टर ने न सिर्फ शादी में शिरकत की बल्कि सोशल मीडिया पर न्यूली मैरिड कपल के साथ फोटोज शेयर करते हुए उन्हें नए जीवन की बधाइयां भी दी। शेयर की गई तस्वीरों में कार्तिक कपल के साथ पोज देते नजर आए। कार्तिक के फैंस उनके इस जेस्चर की खूब तारीफ कर रहे हैं।
शादी में कैजुअल लुक में पहुंचे, कपल के साथ खिंचवाई फोटोज
फोटोज पोस्ट करते हुए कार्तिक ने लिखा- सचिन और सुरेखा, शादी की बधाइयां। आगे का वैवाहिक जीवन सुखी रहे। बता दें कि कार्तिक ने शादी की 2 तस्वीरें शेयर की हैं। पहली फोटो में कार्तिक कई लोगों के साथ पोज देते नजर आ रहे हैं। वहीं दूसरी फोटो में कार्तिक न्यूली वेड कपल सुरेखा-सचिन के साथ सेल्फी क्लिक कर रहे हैं। कार्तिक ने इस मौके पर लाइट येलो शर्ट और ब्लू डेनिम पहना है, जिसमें उनका लुक बेहद सिंपल दिख रहा है।
फैंस बोले- कार्तिक आपकी शादी का इंतजार है 
कार्तिक के इस पोस्ट पर उनके फैंस जमकर रिएक्ट कर रहे हैं, कुछ लोग का कहना है कि कार्तिक ने शादी के मौके पर कैजुअल कपड़े क्यों पहने हैं। एक फैन ने कमेंट सेक्शन में लिखा- ‘कार्तिक अब आपकी शादी का इंतजार है।’ दूसरे फैन ने लिखा- शादी थी, आप तैयार होकर क्यों नहीं आए। तीसरे फैन ने कहा- ‘कार्तिक भाई सचिन का गला पकड़ के बोल रहे है,अब मेरी भी करवा दे।’
वर्कफ्रंट की बात करें तो कार्तिक जल्द ही फिल्म ‘सत्यप्रेम की कथा’ में नजर आएंगे। हाल ही में इस फिल्म की शूटिंग हो चुकी है। इसके अलावा एक्टर को आशिकी 3 के लिए साइन किया है। हालांकि, अभी तक फिल्म लीडिंग लेडी का नाम नहीं फाइनल हुआ है।
सारा और कृति के साथ जुड़ चुका है कार्तिक का नाम 
रिलेशनशिप की बात करें तो कार्तिक का नाम एक्ट्रेस सारा अली खान, अन्नया पांडे और कृति सेनन के साथ जुड़ चुका है। हालांकि, 2020 ंमें सारा के साथ उनका ब्रेकअप हो चुका है। साथ ही कृति के साथ भी अक्सर उनका नाम जोड़ा जाता है। हालांकि, कार्तिक खुद को सिंगल बताते हैं।